Luzuriaga
Luzuriaga (lat. Luzuriaga) — bitkilər aləminin zanbaqçiçəklilər dəstəsinin alströmeriyakimilər fəsiləsinə aid bitki cinsi. Cinsin elmi adı ispan botanik Don İqnatio de Luzuriaqanın şərəfinə verilmişdir. Bitkinin vətəni Yeni Zelandiya, Çili, Argentina və Folklend adalarıdır. Cinsin nümayəndələrinin nazik, sürünən gövdəsi, kiçik, sadə yarpaqları, altıləçəkli, kasayabənzər ağ çiçəkləri və kürə şəklində ətli giləmeyvələri var. Bitkinin giləmeyvələrinin rəngi ağdan tünd bənövşəyiyə, toxumlarının rəngi isə sarıdan qəhvəyiyə doğru dəyişir.